laion/Wikipedia-Exotic huggingface dataset:
ויליאם אנסטסי

ויליאם אנסטסי, באנגלית: William Anastasi (11 באוגוסט 1933 - 27 בנובמבר 2023) היה אמן חזותי אמריקאי שעבד במגוון רחב של מדיה כולל רישום, ציור, פיסול, עבודות צילום וטקסט הוא חי ופעל בעיר ניו יורק מתחילת שנות ה-60 ונודע כ"אחד האמנים הקונספטואליים המוערכים ביותר בדורו". ויליאם אנסטסי נולד בפילדלפיה, פנסילבניה, ב-11 באוגוסט 1933. תערוכת היחיד הראשונה שלו התקיימה ב-1964 בגלריה בטי פרסונס בעקבות פגישה מקרית עם פיליפ גוסטון שהמליץ על עבודתו לפרסונס. בעקבות זאת הציג מספר תערוכות בגלריה דואן בין השנים 1965 עד 1970. עבודתו הייתה מופשטת ומושגית בעיקרה. עבודות מוקדמות שלו כמו Relief (1961) ו־Issue (1966) משלבות שימוש בחומרי תעשייה ובנייה. יצירותיו מוחזקות על ידי מוזיאון המטרופוליטן לאמנות, המוזיאון לאמנות מודרנית, מוזיאון גוגנהיים, מוזיאון וויטני, מרכז ווקר לאמנות, הגלריה הלאומית לאמנות והמכון לאמנות של שיקגו. בשנת 2010 הוענק לאנסטסי בקרן לאמנויות עכשוויות, פרס ג'ון קייג', מענק בלתי מוגבל המוענק פעם בשנתיים. עבודות המוצגות כעת של אנסטסי כוללות את "תשע תצלומי פולארויד של מראה" במוזיאון המטרופוליטן לאמנות. בשנת 2007, הוא לקח חלק בהופעה האמנותית "בליינד דייט" בגלריה ווייט בוקס בניו יורק. בהופעה, הוא ועמיתו האמן לוסיו פוצי ציירו שניהם עשרות יצירות אמנותיות בעי ניים מכוסות, בדו-קרב אמנותי בן 8 שעות. בתחילת הקריירה שלו, אנסטסי הושפע במידה רבה ממרסל דושאן, שהיווה השראה לתצוגות שלו בגלריה דואן מ-1965 עד 1970. אנסטסי היה חבר קרוב של המלחין ג'ון קייג' אותו פגש לראשונה בשנת 1965 כאשר קייג' שמע כי אנסטסי מכין תערוכה בשם 'אובייקטים קוליים' והתעניין במידע נוסף בשנת 1977 החלו קייג' ואנסטסי לשחק שחמט מדי יום אנסטסי כתב את ספר הזיכרונות The Cage Dialogues על ידידותם. ויליאם אנסטסי מת ב-27 בנובמבר 2023, בגיל 90. "William Anastasi (American, born 1933)" Jannson, Peder (2001). "William Anastasi: Copenhagen Contemporary Art Center". Sculpture. 20 (6): 73–74. News Desk, LAWRENCE WEINER (1942–2021), Artforum, ‏2021-12-02 (באנגלית אמריקאית) Phong Bui, William Anastasi with Phong Bui, The Brooklyn Rail, ‏2007-07-06 (באנגלית אמריקאית) "The Cage Dialogues - A Memoir by William Anastasi" Boucher, Brian (March 2007). "William Anastasi and Lucio Pozzi at White Box". Art in America. 95 (3): 182. Boulbès, Carole (2013). "William Anastasi". Art Press (397): 28. Alex Greenberger, William Anastasi, Conceptualist Who Drew a Cult Following, Dies at 90, ARTnews.com, ‏2023-11-28 (באנגלית אמריקאית)
עייתרון

עייתרון (בערבית: عيترون, בתעתיק מדויק: עיתרון) הוא כפר לבנוני בנפת בינת ג'בייל, במרחק כ-125 ק"מ מביירות. הכפר ממוקם קרוב לגבול ישראל-לבנון, ומשקיף על היישובים אביבים ומלכיה. הגידולים החקלאיים באזור כוללים: גפן, עצי רימון, תאנים, תפוחים, סומאק, וגרגרי בר שונים. מקור שמו של הכפר הוא איטרומה, שפירושו "הריח היפה". בשנת 1596, המקום הופיע ברישומי המס העות'מאניים ככפר בשם עייתרון, ששייך לתת-המחוז (נאחייה) תִּבְּנִין במחוז (ליוואא) צפת, עם אוכלוסייה של 91 משפחות ו-15 רווקים, כולם מוסלמים. תושבי הכפר שילמו מיסים על מוצרים חקלאיים, כגון חיטה, שעורה, עיזים וכוורות, בנוסף ל"הכנסות מזדמנות" וסכום קבוע; סך של 14,570 אקצ'ה. ויקטור גרן ביקר בכפר בשנת 1875 ותיאר אותו ככפר עם 200 מתואלים. בשנת 1881 תיארה מפת הקרן לחקר ארץ ישראל "כפר גדול, בנוי מאבן, המכיל 400 מוסלמים, הממוקם ליד ואדי, עם זיתים, גנים ואדמות עיבוד. מים מבריכה גדולה ומבורות מים". במהלך המערכה ברצועת הביטחון בשנים 1985–2000 היה הכפר חלק מרצועת הביטחון בדרום לבנון. כ-20 חיילי צבא דרום לבנון נחטפו על ידי חזבאללה בשנה האחרונה של המלחמה. במהלך מלחמת לבנון השנייה בשנת 2006, ב-16 ביולי, נהרגו 12 אזרחים ממשפחת אַ֫חְ'רַס, בהם 7 אזרחים קנדים, כאשר ביתם נהרס בתקיפות אוויריות ישראליות. ב-18 ביולי נהרגו 9 אזרחים ממשפחת עוואדה לאחר תקיפות אוויריות של ישראל על בתיהם. ב-19 ביולי נהרגו 6 אזרחים ו-8 נפצעו מפגיעות ישראליות, בזמן שניסו להימלט מעייתרון. בסך הכול איבד הכפר 41 תושבים במלחמה. אוכלוסיית הכפר הוערכה ב-20,000 בשנת 2002. עם זאת, מספר התושבים בפועל נחשב כיום גבוה משמעותית. כ-45% מהאוכלוסייה מתחת לגיל 30 וגודל המשפחה הממוצע הוא 6–7 נפשות. רוב המשפחות תלויות בחקלאות כמקור ההכנסה העיקרי שלהן. במהלך השנים 1978 עד 2000, הכפר קיבל תזרים מזומנים משמעותי מגיוס כספים לצבא דרום לבנון. בעייתרון מתגוררים התושבים בכ-1,300 בתים. התשתיות החיוניות של הכפר, כולל רשתות החשמל והתקשורת, החלו להתפתח באופן משמעותי בשנת 1964. השיפורים בתקשורת נמשכו עם הקמת מרכזיית טלפון בשנת 2005, שמספקת קישוריות לרשת הטלפונים הראשית של לבנון. למרות הנזקים שנגרמו לתשתיות אלה במהלך מלחמת לבנון השנייה, הן שוחזרו במלואן. בתקופת הכיבוש הישראלי בלבנון, התושבים זכו לאספקת מים ראויים לשתייה דרך בארות מים שנקדחו על ידי ישראל. כיום, מקור המים העיקרי בכפר הוא איסוף מי גשמים, הנאגרים במאגרים פרטיים וציבוריים.[דרוש מקור] בכפר יש חמישה בתי ספר, שניים ציבוריים ושלושה פרטיים. בתי הספר הציבוריים כוללים בית ספר יסודי וחטיבת ביניים, לומדים בהם 250 תלמידים, ויש בהם אחוז גבוה יותר של תלמידות, במיוחד בחטיבת הביניים. בתי הספר הפרטיים בכפר כוללים בית ספר יסודי ושתי חטיבות ביניים, ולומדים בהם 570 תלמידים. בכפר יש מרכז בריאות אחד, המופעל על ידי משרד הרווחה. מועצת העירייה של הכפר הוקמה בשנת 1961. האזור עשיר בעשבי בר, פרחים ופטריות. נפוצים במיוחד הם פרח הפרג האדום, צלפי בר וגדילן. From personal name, according to Palmer 1881, p. 66 "Source: civilsociety-center.org" (PDF). אורכב מ-המקור (PDF) ב-2020-07-28. Hütteroth and Abdulfattah, 1977, p. 179 Note that Rhode, 1979, p. 6 (אורכב 20.04.2019 בארכיון Wayback Machine) writes that the register that Hütteroth and Abdulfattah studied was not from 1595/6, but from 1548/9 Guérin, 1880, p. 373 Conder and Kitchener, 1881, SWP I, p. 201 HRW, 2007, pp. 98-100 HRW, 2007, pp. 100-101 HRW, 2007, pp. 153-155
דם ושוקולד

דם ושוקולד (באנגלית:Blood & Chocolate) הוא סרט פנטזיה-אימה מ-2007. הוא מבוסס על רומן באותו שם מאת הסופרת הבריטית אנט קרטיס קלאוס. הסרט מהווה הפקת קופרודוקציה בינלאומית אמריקאית, גרמנית, רומנית ובריטית. ויויאן היא בחורת זאב שנולדה בבוקרשט להורים שהיגרו לאמריקה. כשהייתה בת תשע הוריה ושני אחיה נרצחו, היא מתגוררת בעיר שנולדה ביחד עם דודתה אסטריד המחזיקה חנות שוקולד בבעלותה. אסטריד היא חברתו לשעבר של גבריאל, מנהיג קבוצת אנשי זאב, שבהתאם לחוקי קבוצתו, עזב אותה לאחר שבע שנים עבור בת זוג חדשה. גבריאל רואה בויויאן כבת זוגו החדשה ומאמין שהיא תהיה האישה שתביא לקבוצתו עידן חדש של תקווה. ויויאן מתחילה לנהל מערכת יחסים רומנטית עם איידן שחוקר אנשי זאב אך לא מגלה על היותה אחת כזאת. אתר האינטרנט הרשמי של דם ושוקולד "דם ושוקולד", במסד הנתונים הקולנועיים IMDb (באנגלית) "דם ושוקולד", באתר נטפליקס "דם ושוקולד", באתר AllMovie (באנגלית) "דם ושוקולד", באתר Rotten Tomatoes (באנגלית) "דם ושוקולד", באתר Box Office Mojo (באנגלית) "דם ושוקולד", באתר Metacritic (באנגלית) "דם ושוקולד", באתר אידיבי "דם ושוקולד", במסד הנתונים הקולנועיים KinoPoisk (ברוסית)
אליזבת יו

אליזבת יו (באנגלית: Elizabeth Yu ; נולדה ב-6 באוקטובר 2002) היא שחקנית אמריקאית. מוכר בעיקר מתפקידה בתור הנסיכה אזולה (אנ') בסדרה "אווטאר: כשף האוויר האחרון" משנת 2024. יו נולדה בניו ג'רזי לאב קוריאני ולאם אמריקאית ממוצא גרמני, אירי ופולני. מאז 2018, יו נמצא במערכת יחסים עם השחקן גאטן מאטרצו, כוכב הסדרה "דברים מוזרים". בדצמבר 2021 לוהקה יו לתפקיד הנסיכה אזולה (אנ') בסדרת הטלוויזיה "אווטאר: כשף האוויר האחרון". הסדרה עלתה לשידור בשירות נטפליקס במהלך 2024. הקרדיט הראשון של יו היה בסרט מ-2022 "איפשהו בקווינס" (אנ') שביים וכתב ריי רומנו. בינואר 2023, לוהקה יו לסרט "הצצה ליחסים", קומדיה שחורה בבימויו של טוד היינס. במרץ אותה שנה לוהקה לתפקיד מגי הצעירה בפיילוט לטלוויזיה של ערוץ NBC שיצרו ג'נה באנס וביל קרבס. דמותה היא "חנון ספרי תעלומות רצח גדול" שבסופו של דבר נרצחת. בשנת 2024, יו גילמה את הסטודנטית רובי בסרט ההתבגרות "Year One", בבימויה של לורן לוזברג. מדיה וקבצים בנושא אליזבת יו בוויקישיתוף אליזבת יו, במסד הנתונים הקולנועיים IMDb (באנגלית) Del Rosario, Alexandra (16 בדצמבר 2021). "'Avatar: The Last Airbender': Elizabeth Yu, Yvonne Chapman & Tamlyn Tomita Among 5 Added To Netflix Adaptation". Deadline. נבדק ב-13 באפריל 2023. {{cite web}}: (עזרה) "Somewhere in Queens". The A.V. Club. נבדק ב-13 באפריל 2023. {{cite web}}: (עזרה) Donnelly, Matt (17 בינואר 2023). "Todd Haynes Drama 'May December' Adds Three Actors as Kids of Julianne Moore and Charles Melton (EXCLUSIVE)". Variety. נבדק ב-13 באפריל 2023. {{cite web}}: (עזרה) Campione, Katie (22 במרץ 2023). "Elizabeth Yu & Hilda Martin Join Jenna Bans/Bill Krebs NBC Drama Pilot". Deadline. נבדק ב-13 באפריל 2023. {{cite web}}: (עזרה) Wang, Jenna (6 ביולי 2022). "Northwestern becomes set of coming-of-age, alum-directed feature film 'Year One'". The Daily Northwestern. נבדק ב-13 באפריל 2023. {{cite web}}: (עזרה)
בית הכנסת נובי סאד

בית הכנסת נובי סאד (בסרבית: Новосадска синагога, Novosadska sinagoga) הוא אחד ממוסדות תרבות רבים בנובי סאד, מחוז וויבודינה בסרביה. בית הכנסת ממוקם ברחוב היהודים (Jevrejska Street) במרכז העיר. בית הכנסת שירת בעבר את הקהילה הנאולוגית המקומית ומוכר כנקודת ציון היסטורית. בית הכנסת החדש, שבנייתו החלה ב-1905 והסתיימה ב-1909, היה החמישי שהוקם באותו מקום מאז המאה ה-18 והוא הפך למקום מרכזי לכל הקהילה היהודית של נובי סאד. הוא תוכנן על ידי האדריכל ההונגרי באומהורן ליפוט, והוא היה חלק ממכלול מבנים גדול יותר שכלל משני צידי בית הכנסת שני בניינים המעוטרים בתבנית דומה: בניין אחד שימש כבית הספר היהודי והשני כמשרדים של הקהילה היהודית. בית הכנסת בנוי בסגנון אר נובו. יותר מ-4,000 יהודים חיו בנובי סאד לפני מלחמת העולם השנייה, מתוך אוכלוסייה כוללת של 80,000. רק כ-1,000 מהם שרדו את השואה שבאה בעקבות פלישת גרמניה ליוגוסלביה ב-1941 וסיפוח אזור באצ'ה על ידי הונגריה. רבים עברו לישראל לאחר המלחמה. כיום חיים בנובי סאד כ-400 יהודים. כיום, בעוד שבית הכנסת אינו משמש לטקסים דתיים, הוא משמש לקונצרטים ולאירועי תרבות רבים. בשנת 1991 נוסף בית הכנסת נובי סאד לרשימת בנייני תרבות-היסטוריות בעלי חשיבות רבה, והוא מוגן על ידי הרפובליקה של סרביה. כיפת בית הכנסת מבחוץ בית הכנסת מבחוץ חלק מהכניסה הראשית הכניסה הראשית לבית הכנסת הכניסה לבית הכנסת בית הכנסת מבפנים יהודים בסרביה בית הכנסת בלגרד בית הכנסת סובוטיקה מדיה וקבצים בנושא בית הכנסת נובי סאד בוויקישיתוף בית הכנסת של נובי סאד, סרביה - מוזיאון העם היהודי בבית התפוצות Jewish Virtual Library (Novi Sad)
מאת'רבנק

מאת'רבנק (באנגלית: Motherbank) הוא מקום עגינה רדוד מעל שרטון חול במצר סוֹלֶנט, בדרום-מזרח אנגליה. הוא משתרע בין קָאוּז (אנ') לרַייד (אנ'), בחופו הצפון-מזרחי של האי וַייט. סמוך לו נמצאים נמלים ומעגנות היסטוריים חשובים כמו פורטסמות', ספיטהד, סאות'המפטון ומפרץ סנט הלן, והוא עצמו שימש לעגינת אוניות סוחר מאות בשנים וכתחנת קרנטינה לאוניות. הצי המלכותי הבריטי השתמש במאת'רבנק כמקום עגינה לאוניות מלחמה ישנות שהוצאו משימוש והמתינו לסופן. הן עגנו במקום מכמה שבועות ועד כמה שנים קודם שנמכרו, נגרטו או שימשו מטרה לתותחים והוטבעו. Tuckey, James Hindston (1815). Maritime geography and statistics, or A description of the ocean and its coasts. Vol. V, p. 106.
זלצבורג (מדינה)

מדינת זלצבורג (בגרמנית: Salzburg; מילולית: "טירת המלח") היא אחת מתשע המדינות המרכיבות את אוסטריה. היא ממוקמת במרכז אוסטריה, סמוך לגבולה עם גרמניה. אוכלוסייתה מונה כ-530,000 תושבים, והיא משתרעת על שטח של 7,154 קמ"ר. עיר בירתה היא זלצבורג, שהיא גם מחוז בפני עצמו במדינה. המדינה גובלת במדינות האוסטריות אוסטריה עילית ממזרח, שטיריה ממזרח, קרינתיה מדרום, וטירול ממערב ומדרום, בגרמניה (המדינה הגרמנית בוואריה) מצפון, ובאיטליה (האזור האוטונומי דרום טירול) מדרום. זלצבורג מחולקת לחמישה מחוזות (הנקראים בגרמנית Bezirke ובניב המקומי Gaue), ועיר מחוז אחת. פינצגאו פונגאו לונגאו טננגאו פלכגאו זלצבורג הנהר הראשי במדינה הוא זלצך, המתחיל בהרי האלפים וזורם מדרום לצפון לכיוון בוואריה, שם הוא מתחבר לנהר אין הזורם לדנובה. בדרום המדינה משתרעים הרי האלפים, ובהם נמצאים גם ההרים דאכשטיין וגרוסגלוקנר. בשטח מדינת זלצבורג נמצאת העיירה באד הופגאסטיין הידועה באתר סקי שלה ומעיינות המרפא שלה והעיירה פלכאו הידועה באחד מאתרי הסקי הגדולים באירופה. זלצבורג הייתה ארכיבישופות עצמאית בקיסרות הרומית הקדושה עד 1803 כשהקיסרות אורגנה מחדש וזלצבורג ניתנה לפרדיננד השלישי, הדוכס הגדול של טוסקנה, אחיו של הקיסר פרנץ השני כפיצוי. בעקבות תבוסת אוסטריה בקרב אוסטרליץ נגד נפוליאון בונפרטה זלצבורג סופחה כפיצוי לבוואריה ופרדיננד גורש לווירצבורג. ב-1816 בעקבות תבוסתו של נפוליאון קיבלה אוסטריה בחזרה את זלצבורג כפיצוי מידי בוואריה בקונגרס וינה. מאז נהייתה זלצבורג מדינה פדרלית באוסטריה. לאחר צאת הסרט "צלילי המוסיקה" זכתה זלצבורג לפרסום ומבקרים רבים עוד באים לראות את הבית בו צולם הסרט. לאחר תום מלחמת העולם השנייה הוכללה זלצבורג באזור הכיבוש האמריקאי. אתר האינטרנט הרשמי של זלצבורג (בגרמנית) זלצבורג, ברשת החברתית פייסבוק זלצבורג, ברשת החברתית אקס (טוויטר) זלצבורג, ברשת החברתית אינסטגרם אתר התיירות של מדינת זלצבורג ניר יהב‏, חלילים של קסם, באתר וואלה, 25 ביולי 2019 זלצבורג, באתר אנציקלופדיה בריטניקה (באנגלית) אוסטריה חולקה בין 4 המעצמות, הצופה, 27 ביוני 1945
פרארי 340

פרארי 340 מקסיקו (באיטלקית: Ferrari 340 Messico) היא מכונית ספורט של חברת פרארי משנת 1952 שיוצרה עבור מרוצי ה־Carrera Panamericana. נהגי המרוצים צ'ינטי (Chinetti) ולוקאס ( Lucas) סיימו את המירוץ בברלינטה במקום השלישי. פרארי 340 בעלת מנוע 4.1 ל' Lampredi V12 המפיק כ-280 PS (206 קילו-ואט) ב-6600 סל"ד, ומאיץ למהירות מרבית של 280 קמ"ש, המכונית כולה עוצבה בידי מעצב מכוניות הספורט ג'ובאני מיקלוטי (Giovanni Michelotti) בסיס הגלגלים של המכונית הוא 2,600 מ"מ (102.4 אינץ'). רק ארבע יחידות יוצרו: שלושה Vignale Berlinettas ו־Vignale Spyder אחד. פרארי 340 mm (גם בעיצובו של ג'ובאני מיקלוטי) היא מודל המשך של ה־340 מקסיקו עם בסיס גלגלים קצר יותר- 2,500 מ"מ (98.4 אינץ'). ה-MM השתמשה באותו מנוע 4.1 ל' Lampredi V12 עם שלושה קרבורטורים דומים של Weber 40DCF שעזרו לה להשיג 280 PS (206 קילוואט) ב-6600 סל"ד ומהירות מרבית של 282 קמ"ש. כעשר יחידות יוצרו, בהם- ארבע Pinin Farina Berlinettas, שתי Touring Spyders ו-ארבע Vignale Spyders. מדיה וקבצים בנושא פרארי 340 בוויקישיתוף 340 מקסיקו, נתונים, באתר פרארי Acerbi, Leonardo, Ferrari: All The Cars, Haynes Publishing, עמ' 50–51 מידע אודות 340 mm, באתר פרארי
סוס אפלוסה

אפלוסה (באנגלית: Appaloosa) הוא גזע סוסים אמריקאי הידוע בזכות דפוס הפרווה המנוקד והצבעוני שלהם. קיימות יצירות אומנות פרהיסטוריות המתארות סוסים בעלי פרווה מנוקדת בציורי מערות באירופה. וביות סוסים מנוקדים מופיע ביצירות אומנות מיוון העתיקה ומשושלת האן בסין. מועדון סוסי האפלוסה (באנגלית:Appaloosa Horse Club) הוקם בשנת 1938. כיום, האפלוסה הוא אחד הגזעים בפופולריים ביותר בארצות הברית. קווי הדם של האפלוסה השפיעו על גזעים אחרים רבים, ולכן קיים מגוון רחב של מבני גוף בתוך הגזע. הגזע ידוע בעיקר בזכות פרוותו הייחודית, המנוקדת. בניגון לפינטו, לסוסי האפלוסה לרוב יש נקודות זעירים וכהות על רקע בהיר או רקע כהה עם כתם בהיר בעל נקודות כהות, בעוד שלסוסי פינטו יש כתמים בצבעים שונים (שאחד מהם לבן) ללא נקודות. בדרך כלל ניתן לראות כתמים בעור סביב הלוע, העיניים, חוטם ואיבר המין של הסוס. פרסות מפוספסות הן תכונה נפוצה ובולטת למדי באפלוסה, אך אינה ייחודית לגזע. טווח המשקל של סוס האפלוסה נע בין 950 עד 1,250 פאונד (430 עד 570 ק"ג) וגובהו נע בין 14 ל-16 ידיים (56 ל-64 אינץ', 142 ל-570 ס"מ). צבעי הבסיס של הגזע המוכרים על ידי מועדון סוסי האפלוסה כוללים, מפרץ, שחור, ערמון, פלומינו, בקסקין, קרמלו, פרלינו, רואן, אפור וגרולו. עיניים כחולות יכולות להופיע בגזעי סוסים רבים, אך הן נפוצות ביותר אצל סוסי פינטו, אפלוסה ופיינטו. פרוותו של סוס הפאלאבלה יכולה להופיע בדפוסים דומים לאלו של אפלוסה, אך הם אינם זהים ולכן סוס פאלאבלה הוא אינו אפלוסה. לסוסי האפלוסה יש סיכוי גבוה פי 8 לפתח ERU (נקרא גם עיוורון ירח) מאשר גזעים אחרים וסיכוי גבוה אף יותר להתעוור באחת או שתי העיניים. במחקר על הגזע גילו כי LP, האלל הגורם לדפוס הכתמים הלבנים, הוא גורם סיכון ERU בגזע, כאשר הומוזיגוטים (סוסים הנושאים שני עותקים של אותו אלל, נקראים גם סוסים טהורי דם) נמצאים בסיכון הגבוה ביותר. גזע זה נרכש בזכות יופיו הייחודי, אך לרוב ננטש ברגע שמתעוור. גזע זה משמש רבות לרכיבה מערבית ואנגלית כאחד, כגון, ריינינג, קפיצות ראווה ומרוצי סוסים. סוסי אפלוסה בשלג סוס אפלוסה (מימין) וסוס פינטו (משמאל) סוס בעל דפוס רואן אפלוסה מדיה וקבצים בנושא סוס אפלוסה בוויקישיתוף Ejaz Khan, History of The Appaloosa horse, EJAZ KHAN PHOTOGRAPHY, ‏June 1, 2022 (באנגלית) לא ידוע, Welcome to the Appaloosa Horse Club, Appaloosa Horse Club, ‏1938 (באנגלית) לא ידוע, [https://www.cavalluna.com/en/backstage-more/knowledge-about-horses/horse-anatomy/the-horse-eye The Horse Eye Horse Anatomy (Part 1)], CAVALLUNA
Old and Wise

"Old and Wise" היא בלדה של להקת הרוק הבריטית The Alan Parsons Project שיצא כסינגל מתוך אלבום האולפן השישי שלהם, Eye in the Sky, בדצמבר 1982. השיר הגיע למקום ה-21 במצעד הבילבורד האמריקאי בתחילת 1983 ולמקום ה-74 בבריטניה, הראשון מבין הסינגלים של הלהקה שהגיע למצעד במדינה זו. הקול המוביל בהוצאה המקורית של "Old and Wise" בוצע על ידי סולן הזומביס לשעבר קולין בלונסטון. בלונסטון הופיע מספר פעמים באלבומים של Alan Parsons Project, אך "Old and Wise" היה הסינגל היחיד עם בלונסטון כסולן שזכה להשמעות. מאוחר יותר הקליט בלונסטון מחדש את השיר עבור שני הדיסקים שלו Best Of אלבום, שנקרא Old and Wise, שיצא בשנת 2003. עם זאת, גרסה מוקדמת (ללא תזמור או סולו סקסופון) מציגה את אריק וולפסון שר שירה מובילה. השיר נכלל כאחד מרצועות הבונוס במהדורה המחודשת של Eye in the Sky משנת 2007. מוזיקאים קולין בלונסטון - שירה אריק וולפסון - פסנתר, עוגב מל קולינס - סולו סקסופון איאן בירנסון - גיטרות סטיוארט אליוט - תופים דייוויד פייטון - בס חשמלי אנדרו פאוול - תזמורת כלי נשיפה, עיבודים תזמורתיים, מנצח צוות טכני אלן פרסונס - מפיק, טכנאי קול אריק וולפסון - מפיק בפועל טוני ריצ'רדס - עוזר מהנדס מידע על היצירה "Old and Wise" באתר מיוזיק בריינז מידע על היצירה "Old and Wise" באתר Discogs Steffen Hung, The Alan Parsons Project - Old And Wise, hitparade.ch Old and Wise (song by The Alan Parsons Project) ••• Music VF, US & UK hits charts, www.musicvf.com "Alan Parsons Project singles charts history" Fifty years of Zombies | San Diego Reader, www.sandiegoreader.com (באנגלית) Old and Wise - Colin Blunstone | Album | AllMusic (באנגלית), נבדק ב-2024-03-13
שפריצר

שפריצר (בגרמנית: Spritzer) הוא משקה שמוגש בכוס גבוהה וצונן, עשוי בדרך כלל עם יין לבן ומים מוגזים או מים מינרליים מוגזים. ניתן להשתמש בסוכר אינוורטי מותסס במקום יין לבן, כדי לשמור אותו מתוק, אך נייטרלי בטעם. שפריצר נגזר מהגרסה של השפה הגרמנית המדוברת באוסטריה, שם המשקה פופולרי מאוד. הוא משמש לצד הצורה השכיחה באותה מידה גשפריצר (Gespritzter שהמבוטא בעיקר G'spritzter), שם עצם הנגזר מחלק העבר של הפועל spritzen, (כלומר להשפריץ או להתיז), מונח שנמצא גם באזורים גרמניים מסוימים, כגון הסן (למשל Süssgespritzter, כלומר "גשפריצר מתוק"). יש שפריצר של לימונדה תוססת במקום מי סודה (Sauergespritzter). ברוב גרמניה, המילה "שורל" (אנ') משמשת לציון שפריצר. שפריצרים אלכוהוליים זמינים יותר ויותר מעורבים מוכנים בפחיות. האלכוהול והקלוריות הנמוכים יחסית שלהם אומר שהם משווקים לרוב לקהל לקוחות נשים. בהסן, "Gespritzt" מתייחס בדרך כלל לתערובת של מי סודה או לימונדה ואַפּפֶלווַיין (אנ'), משקה אלכוהולי ממיץ תפוחים מותסס, הדומה במקצת לסיידר חריף ויבש. בהונגריה, בעלת ההשפעה הגרמנית במשך מאות בשנים, שפריצר, הנקרא פְרֶץ' (fröccs), פופולרי מאוד. ישנם עשרות סוגים שונים של שפריצרים. הם נבדלים על ידי שיעור היין והמים המוגזים או סוג הנוזלים האחרים שנוספו. דוגמאות (הרשימה אינה ממצה) כוללות: Kisfröccs או Fütty ('שפריצר קצר' או משרוקית), עשוי עם 1 ד"ל יין ו-1 ד"ל של מי סודה מוגזים. Nagyfröccs ('שפריצר גדול'), עשוי עם 2 ד"ל יין ו-1 ד"ל של מי סודה מוגזים; Hosszúlépés ('צעד ארוך'), עשוי עם 1 ד"ל יין ו-2 ד"ל של מי סודה מוגזים; Házmester ('קונסיירז'), עשוי עם 3 ד"ל יין ו-2 ד"ל של מי סודה מוגזים; Háziúr ('שפריצר בעל הבית'), עשוי מ-4 ד"ל יין ו-1 ד"ל של מי סודה מוגזים; Viceházmester ('סגן קונסיירז'), עשוי עם 2 ד"ל יין ו-3 ד"ל של מי סודה מוגזים; Sportfröccs ('שפריצר ספורט'), עשוי עם 1 ד"ל יין ו-4 ד"ל של מי סודה מוגזים; Újházy fröccs ('אויהאזי שפריצר'), עשוי עם 2 ד"ל יין ומיץ חמוצים מיוחד. Macifröccs ('שפריצר דובוני'), עשוי יין אדום, סודה וסירופ פטל; Krúdy-fröccs (שפיצר קרודי), עשוי עם 9 ד"ל של יין ו-1 ד"ל של מי סודה מוגזים. וריאציות אחרות כוללות: șpriț de vară ("שפריצר קיץ") ברומניה (חלק אחד יין לבן ל-2 חלקים מים מוגזים), Brizganec או ''Špricar'' בסלובניה (יין והמים המינרלים הביתיים הפופולריים Radenska), שפיצר (špricer) בסרביה (יין לבן או רוזה, מעורבב עם מים מוגזים, חצי כוס מכל אחד). בקרואטיה, משקה פופולרי בשם gemišt מעורבב עם יין לבן ומים מוגזים לפי הטעם. באזורים הצפון מזרחיים של איטליה, במיוחד ונציה והסביבה, משקה בשם שפריץ, הוא קוקטייל קליל, פופולרי מאוד. זוהי תערובת של יין לבן מבעבע (למשל, פרוסקו), מים מוגזים ואפרול או קמפרי. שפריצר באיטליה לא כל כך פופולרי ונקרא "שפריץ ביאנקו" (שפריץ לבן). בארצות הברית, כמה מיצים מוגזים שאינם אלכוהוליים נמכרים כשפריצים. אותו סוג של מיץ מוגז (למעשה עשוי ממיץ ומים מינרליים מוגזים) ידוע בגרמניה בשם Saftschorle או Fruuchtschorle. (שניהם קיצור של Fruchtsaftschorle שנמצא בשימוש נדיר) במיוחד Apfelschorle (שפריצר מיץ תפוחים) הוא אחד המשקאות הקלים הפופולריים ביותר בגרמניה. משקה אלכוהולי שנדי אלכופופ קאלימוצ'ו מדיה וקבצים בנושא שפריצר בוויקישיתוף
רילי יוזפול גרופ

רילי יוזפול גרופ (בקיצור: RUG; באנגלית: Really Useful Group Ltd.) היא חברה בין-לאומית שהוקמה בשנת 1977 על ידי אנדרו לויד ובר. היא עוסקת בהפקות תיאטרון, קולנוע, טלוויזיה, וידאו וקונצרטים, מרצ'נדייז, הוצאת מגזינים, תקליטים והוצאת מוזיקה. השם נוצר בהשראת ביטוי מסדרת ספרי הילדים "סדרת הרכבות" (שהעניקה גם השראה לוובר ליצור את אופרת הרוק "סטארלייט אקספרס"). החברה כוללת את רילי יוזפול ת'יאטר קומפני, סרטי רילי יוזפול, רילי יוזפול רקורדס ואחרים. במסגרת החברה, הוקמה גם חברת תקליטים באותו השם, דרכה הופצה מוזיקה ואלבומים שונים. מספר אלבומים של הסופרן האנגלייה שרה ברייטמן הופצו דרכה וכך גם של אנדרו לויד ובר עצמו. בין האלבומים, נמנים: 1984: Song & Dance – אלבום המחזמר של "שיר וריקוד". 1985: Requiem – אלבום המחזמר של "רקוויאם". 1989: The Songs That Got Away – אלבום של ברייטמן ולויד ובר. 1992: Sarah Brightman Sings the Music of Andrew Lloyd Webber – אלבום של ברייטמן ולויד ובר. 1995: Surrender – פסקול של ברייטמן ולויד ובר. 1997: The Andrew Lloyd Webber Collection – אלבום אוסף של ברייטמן ולויד ובר. 2002: Encore – אלבום של ברייטמן ולויד ובר. 2005: Love Changes Everything – אלבום של ברייטמן ולויד ובר. אתר האינטרנט הרשמי של רילי יוזפול גרופ מדיה וקבצים בנושא רילי יוזפול גרופ בוויקישיתוף רילי יוזפול גרופ, סרטונים בערוץ היוטיוב The Really Useful Group, The Really Useful Group (באנגלית בריטית)
ענבל גושן

ענבל גושן (נולדה ב-1975) היא חוקרת מוח, פרופסור חבר במרכז אדמונד ולילי ספרא למדעי המוח באוניברסיטה העברית בירושלים. גושן גדלה בבאר שבע. מתגוררת בשכונת עין כרם שבירושלים ואם לארבעה ילדים. גושן בעלת תואר ראשון בפסיכולוגיה, תואר שני בנוירו־ביולוגיה ודוקטורט בפסיכולוגיה ונוירו־ביולוגיה בנושא התפקידים המנהליים של האסטרוציטים. את שלושת תאריה רכשה באוניברסיטה העברית. סיימה השתלמות פוסט־דוקטורט בביו־הנדסה באוניברסיטת סטנפורד במהלכו חקרה את הזיכרון. לאחר מכן הצטרפה לסגל בית הספר לחקר המוח אדמונד ולילי ספרא באוניברסיטה העברית. ב-2023 קיבלה מלגת ERC Consolidator Grant - מענק יוקרתי מהאיחוד האירופי על עבודתה המחקרית. בשנת 2024 התקבלה לארגון האירופי EMBO יחד עם יחד עם עוד שמונה חוקרים ישראלים. פרופסור גושן תרמה רבות להבנת חשיבותם של האסטרוציטים. במשך מאות שנים הייתה הסכמה בין חוקרי המוח כי אין ליחס לאסטרוציטים תפקיד משמעותי בפעילות המוח. תפיסה רווחת זו עוצבה על ידי רמון אי קחל בן המאה ה-19 שהיה חוקר המוח המרכזי והנחשב באותה תקופה. עקב כך במשך יותר ממאה שנים לא נחקרו האסטרוציטים והתפיסה הייתה שתפקידם מסתכם בניקיון הגנה והזנה של הנוירונים. כן סברו בטעות כי הם גורמים לפגיעה בזיכרון במצבים פתולוגים. במחקריה של פרופסור גושן נמצא כי קיימת חשיבות נוספת ומשמעותית לקיום האסטרוציטים. במעבדתה של גושן נחקר מה עומד בבסיס המעבר מזיכרון לטווח קצר לזיכרון לטווח רחוק וכיצד פעילות עצבית משפיעה על ההתנהגות. פרופסור גושן מצאה כי לאסטרציטים תפקיד בשימור ואצירה של זכרונות ארוכי טווח. נמצא כי פעילות האסטרוציטים הובילה לשיפור הזיכרון הן אצל עכברים בריאים והן בעכברים עם אלצהיימר וכי האסטרוציטים מסלקים את הפלאק שמזוהה עם המחלה. מחקרים אלו פתחו פתח למחקרים עתידיים הקשורים לשיפור זיכרון אצל חולי אלצהיימר. עוד מצאה פרופסור גושן כי קיים קשר בין פעילות האסטרוציטים לבין מנגנונים במוח הקשורים לתגמול שהוא כחלק משגרה. במחקרה עלה כי במקרים בהם התגמול צפוי וידוע מופרשים אסטרוציטים אשר מקודדים כנראה את מיקומו. קיימת אפשרות כי ממצאים אלו יובילו בעתיד לטיפול חדש בהתמכרות, דיכאון ובעיות מוטיבציה. נבחרה על ידי גלובס לאחת הנשים המשפיעות לשנת 2022. דני בר-און, חשבנו שהנוירונים אחראים לכל התהליכים החשובים במוח. ייתכן שלגמרי טעינו?, באתר הארץ, 18 בספטמבר 2024 וינרב, גלי (2022-04-02). "50 הנשים המשפיעות של גלובס 2022". Globes. נבדק ב-2024-03-13. ירון דרוקמן, 24 חוקרים ישראלים יקבלו מענק יוקרתי מהאיחוד האירופי, באתר ynet, 31 בינואר 2023 ynet (2024-07-09). "9 פרופסורים מישראל התקבלו לארגון אירופי יוקרתי בביולוגיה". Ynet. נבדק ב-2024-08-03. דר' ענבל גושן - הכוכבים החדשים בשיפור זיכרון, נבדק ב-2024-03-13 חוקרת המוח ענבל גושן: "האסטרוציט הוא לא רק 'מנקה הנוירונים' - הוא יכול לשפר את הזיכרון", באתר glz.co.il גדעון לב, המחקר מעמיק והסברה מתחזקת: ייתכן שזיכרון בכלל לא אמור לדייק, באתר הארץ, 28 בספטמבר 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ענבל גושן".